text: À Verde Coste sont venu
   Cléomadès il et Durbans.
   Faite lor fu joie si grans
   Que on puet dire ne penser.
   À Cléomadès desarmer
   Mist la main qui metre l'i pot ;
   Car l'amour d'aus si conquis ot,
   Que chascuns moult grant joie avoit
   Qui atouchier à, lui povoit.
   De lui servir moult se penoient
   Pour la bonté k'en lui savoient.
   PageV02P083
   Durbant aussi desarmé orent
   Au plus doucement que il porent.
   Ses plaies adroit atornerent
   Et li lierent et benderent,
   Ainsi qu'il i apartenoit.
   Que vaurroit c'om plus vous diroit ?
  